સુરતમાં હીરા વ્યવસાય, રિયલ એસ્ટેટ સાથે સંકળાયેલા અને ગ્રૃપ ઓફ સ્કૂલ સાથે સંકળાયેલા મહેશ સવાણી હંમેશાથી સમાજને નવી રાહ ચીંધતા આવ્યા છે. તેઓ સાતેક વર્ષથી સમૂહલગ્નનું આયોજન કરતા આવ્યા છે. પરંતુ આ વખતના સમૂહલગ્નમાં તેમના દીકરા અને કાકાના દીકરાના લગ્ન થવાના છે. આ સમૂહલગ્નનો ખર્ચ તેઓ જાતે ઉપાડશે. સમાજના કરોડપતિઓ તેમના સંતાનોના ભભકાદાર લગ્નો કરીને રૂપિયાનું રીતસર પ્રદર્શન કરતા હોય છે. ત્યારે મહેશ સવાણીએ કદાચ એટલા જ ખર્ચમાં સમૂહલગ્નનું આયોજન કરીને તેમાં દીકરા અને ભાઇના લગ્ન કરાવવાના છે. આ લગ્ન સમારોહમાં તેમના દીકરા અને ભાઇ સિવાય અન્ય 236 જોડીઓ લગ્નગ્રંથિથી જોડાનાર છે.